Ihi yemlal lebɣi-nsen,ayen tettnadi, ayen seg tuyes, deg ddqiqa iruḥ-d ɣur-s mebla ma tḥebber-as, laman-nni tufa-t deg unelmad-is, tilelli-nni tufa-tt deg-s, ula d tiktiwin seg tettamen ala ɣur-s iten-tufa, urǧin tufa iman-is neɣ tertaḥ akken tertaḥ ɣur-s, tirga i yas-yellan d tasugnant tuɣal-as-d d tilawt, d Maziɣ i d tafat n tirga n wul-is, deg-s i yella usirem-is, d tirga-ines, ɣas mxallaf usirem-nsen, d yiswi-nsen maca mlalen acku yella wayen iten-icerken deg sin, kerhen timetti di sin, beɛden i wayen yettwassnen yakan, Sima tbedd temgarad d teqcicin nniḍen, yettmuqulen argaz deg ccbaḥa neɣ awi-d kan ad tt-yaɣ, akked Maziɣ ixulfen tizya-s, mačči d tiqcicin i t-yerḥan neɣ d zzux n baṭel maca d iswi lqayen, tesdukkel-iten tlelli ɣef ttnadin.